༼གསོ་རིག་སྐོར་གྱི་གསུང་རྩོམ།༽ཤེལ་གོང་ཤེལ་ཕྲེང་།འདི་ནི་རྗེ་ཉིད་བོད་ཁམས་ཡོངས་དང་རྒྱ་དཀར་ནག་འཇང་ཡུལ་སོགས་སྐུ་དངོས་སུ་ཕེབས་ཏེ་དེ་དག་ཀུན་ལ་སྐྱེས་པའི་རྩྭ་ཤིང་སྔོ་ལྡུམ་སོགས་ལ་ཞིབ་འཇུག་གནང་མཐར་རབ་བྱུང་བཅུ་གཉིས་པའི་མེ་ལུག་༡༧༢༩ལོར་མཛད་པའི་སྨན་རྫས་རིག་པའི་བསྟན་བཅོས་གྲགས་ཅན་ཞིག་ཡིན།རྩ་བ་ལ་ཤེལ་གོང་དང་འགྲེལ་པ་ལ་ཤེལ་ཕྲེང་ཞུ།སྲིན་ནད་ཡ་མའི་བཅོས་བསྡུས་དོན་གསུམ།གསོ་བ་རིག་པའི་ཆོས་འབྱུང་རྣམ་ཐར་རྒྱ་མཚོའི་རྦ་རླབས་དྲང་སྲོང་དགྱེས་པའི་འཛུམ་ཕྲེང་།གསོ་བ་རིག་པའི་ཐོར་ཡིག་བྱིན་རླབས་མྱུ་གུ།གསོ་བ་རིག་པའི་སྨན་གྱི་སྦྱོར་སྡེའི་སྐོར།གསོ་རིག་མངོན་བརྗོད་ཉེར་མཁོའི་བསྡུས་དོན།གསོ་རིག་གཅེས་བཏུས་རིན་ཆེན་ཕྲེང་བ།གསོ་རིག་ཆོས་འབྱུང་དྲང་སྲོང་དགྱེས་པའི་འཛུམ་ཟེར།ཞོ་པྲ་བརྟག་པ་ཆུ་ཡི་མེ་ལོང་།ཟབ་གསང་ཡ་མ་དྲུང་འབྱིན་གསལ་བའི་བཀའ་རྒྱ་ཅན།རིན་ཆེན་བཙོ་བཀྲུའི་ལག་ལེན་ཟླ་དབང་རབ་འཆིངས།རིན་པོ་ཆེ་དབང་པོ་རིལ་བུ་གསུམ་གྱི་ལག་ལེན་གསལ་བའི་བསྟན་བཅོས་ཟབ་གསང་སྙིང་གི་ཁྲག་ཐིག།རླུང་ནད་བཅོས་པའི་གདམས་པ་ཕྱོགས་གཅིག་ཏུ་བསྒྲིགས་པ་ཕན་བདེའི་དོ་ཤལ།ལག་ལེན་གཅེས་རིགས་བཏུས་པ་སྨན་ཀུན་བཅུད་དུ་བསྒྲུབས་པའི་ལས་ཀྱི་ཆོ་ག་ཀུན་གསལ་སྣང་མཛོད།ལུས་གནད་དང་བྱང་ཁོག་ཡུལ་ཐིག།ལུས་གནད་གསལ་བའི་སྟོང་ཐུན་ངེས་གསང་སྒོ་འབྱེད།རྡོ་རྗེ་དབྱུག་པའི་མན་ངག་ནད་གདོན་ཀུན་འཇོམས་གནམ་ལྕགས་ཐོག་མདའ།རྒྱུད་ཀྱི་དཀའ་བའི་གནད་དཀྲོལ་བ་ཟླ་ཟེར་གྱི་དུམ་བུ་ཞེས་བྱ་བ།གློ་དམུ་གཉིས་ཀྱི་སྒོ་བཅོས་བདུད་རྩིའི་གསང་ཐིག།མེ་བཙའི་གདམས་པ་རྒྱས་སྤྲོས་ཤེལ་དཀར་མེ་ལོང་།མན་ངག་གི་སྙིང་པོ་གཅེས་པར་བསྡུས་པ་ལག་ལེན་རྒྱུན་ཁྱེར་བྱ་བའི་རིམ་པ།རྨ་བཅོས་བདུད་རྩི་ཐིག་པའི་ཕྲེང་བ་གདམས་པ་ཀུན་གྱི་ཡང་སྙིང་ཕྱོགས་གཅིག་ཏུ་བསྡུས་པ།རྔུལ་འབྱིན་གྱི་གདམས་པ་ནད་གདོན་བ་སྤུའི་ཐེམ་འབྱེད།བཅུད་ལེན་རྣམ་བཤད་ཟག་མེད་བདེ་སྟེར།དུག་སྲུང་གི་རིམ་པ་ཡང་ཟབ་རྡོ་རྗེའི་སྲོག་རྫོང་།སྤྲུལ་པའི་སྨན་ཞིང་ལྟ་ན་སྡུག་གི་བཀོད་ཡིག་ངོ་མཚར་མེ་ན་ཀའི་གར་བརྒྱ།གཏར་གའི་གདམས་པ་ཉེས་འཁྲུགས་རྙོགས་མ་དྲུང་འབྱིན།བད་ཀན་སྨུག་པོ་བཅོས་པའི་ཟིན་བྲིས་འཆི་མེད་སྲོག་གི་དཔལ་འཛིན་སོགས་ཆོས་ཚན་ཤིན་ཏུ་མང་ངོ་།།རྗེ་འདིའི་གསུང་ཚོགས་འགའ་ཞིག་མཚོ་སྔོན་དཔེ་སྐྲུན་ཁང་གིས་གསོ་རིག་གཅེས་བཏུས་རིན་ཆེན་ཕྲེང་བ་ཞེས་དེབ་ཆེན་གཅིག་ཏུ་བསྒྲིགས་ཡོད།གཞན་ཡང་དབང་རིལ་ཉེར་ལྔ་སོགས་སྨན་སྦྱོར་ཁྱད་འཕགས་མང་ཙམ་གསར་སྤེལ་གནང་།